Kunagi ammu-ammu tegin ühe väikese postituse, kuhu panin mõned okupatsiooniaegsetest poliitanekdootidest. Mõtlesin, et täiendan seda kogu natuke...    Käsud Nõukogude Liidus:  1) Ära mõtle!  2) Kui mõtled, ära ütle!  3) Kui  ütled, ära kirjuta!  4) Kui kirjutad, ära alla kirjuta!  5) Kui alla kirjutad, ära imesta!    "Miks valmistatakse kaheinimesevoodi alati kolmele inimesele?"  "Kas sa siis ei tea, et Lenin on alati meiega?!"    "Mis see on - jookseb, seisab, käib?"  "Tööpäev Nõukogude Liidus: aeg jookseb, töö seisab, pudel käib ringi."    "Lenin näitas, kuidas tuleb juhtida. Stalin näitas, et iga loll võib juhtida. Brežnev näitas, et iga loll ei või juhtida."    "Mida  teeksid Stalin, Nikita ja Brežnev, kui rong seisma jääks?"  "Stalin selgitaks "süüdlased" välja, laseks maha ja käsiks edasi sõita. Nikita laseks raudteerööpad tagant üles ja ette laduda, et saaks edasi sõita. Brežnev laseks rongi väljastpoolt kõigutada, et jääks mulje, nagu rong sõidaks."    Põrgu ekskursioonijuhilt küsiti: "Miks seisab Hitler kõrini pasa sees, aga Stalin ainult vööni?"  "Sellepärast, et Stalin on Lenini õlgadele roninud."    Stalinil on piip kadunud. Beria  lubab kiiremas korras üles otsida. Hiljem leiab Stalin piibu üles ja ruttab sellest Beriale teatama.  Beria: "Pole midagi, seltsimees Stalin, kaks tunnistasid juba üles ja kaks tunnistavad veel!"    "Mis on Brežnevi kulmud?"  "Stalini kulmud kõrgemal tasemel."    Lenini aeg: nagu tunnelis - pimedus, aga ees valgus. Stalini aeg: nagu bussis - üks juhib, pooled istuvad, ülejäänud värisevad. Hruštšovi aeg: nagu tsirkuses - üks räägib, teised naeravad. Brežnevi aeg: nagu kinos -  kõik ootavad seansi lõppu.    Stalin ja Truman vaidlesid, kus on rohkem vabadust, kas USAs või NSVLis. Truman väitis: "Meil võib igaüks Valge Maja ees karjuda: "Maha Truman!" - ja temaga ei juhtu midagi."  "Mõelda vaid!" põlastas Stalin. "Ka meil võib igaüks minna Punasele väljakule ja karjuda nii palju, kui tahab: "Maha Truman!" - ja talle ei tehta mitte midagi."    Brežnev suri ära ja sattus taevariiki. Vaatas riiki ja nägi - keegi mees pühib luuaga tänavat. Hruštšov!  "Nikita  Sergejevitš, küll teie olete kõrgel kohal - korraga kojamees!"  "Vaatame veel, kelleks sind pannakse. Tead, kes kaadri eest vastutab? Stalin!"